12/04/2011 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución do 06.04.2011. Convocatoria de concurso de ascensos do persoal laboral.2011-01

Resolución do 06/04/2006, aprobatoria da convocatoria de concurso de ascensos do persoal laboral.2011-01. De acordo co disposto no art.19 do vixente convenio colectivo, convocar o concurso de ascensos do persoal laboral fixo, de conformidade coas seguintes bases, aprobadas pola Xunta de Goberno desta Deputación, con data 26/06/2009: Primeira. Os aspirantes deberán ser traballadores fixos, cun ano de antigüidade como mínimo, dispor da titulación esixida e pertencer a categorías de igual ou inferior rango. Segunda. As solicitudes para tomar parte no concurso presentaranse no Rexistro Xeral da Deputación (Avda. Alférez Provisional, 2. A Coruña), no prazo de DEZ DÍAS NATURAIS, contados a partir do seguinte ao da publicación da convocatoria. As solicitudes deberanse presentar no modelo de instancia que se facilitará na propia Deputación (Servizo de Planificación e Xestión de RRHH, 6.ª planta) e deberanse unir a ella todos os documentos, orixinais ou fotocopias compulsadas que se relacionarán no reserso da instancia, que sirvan para determinar os méritos dos concursantes. Terceira. Os postos de traballo son os que figuran no cadro ANEXO e teranse en conta os méritos que se indican: a) Por titulación superior á esixida computándose únicamente o título de maior nivel dos achegados: Doutoramento: 5 puntos. Licenciatura: 4 puntos. Diplomatura: 3 puntos. Bacharelato, FPII ou equivalente: 2 puntos. Graduado Escolar ou equivalente: 1 punto. b) Polo coñecemento acreditado da lingua galega, computarase unicamente o de superior nivel, e concederase validez soamente aos cursos de titulacións homologadas pola Dirección Xeral de Política Lingüística da Consellería de Educación e Ordenación Universitaria: Curso superior de linguaxe administrativa: 5 puntos. Curso medio de linguaxe administrativa: 4 puntos. Curso de perfeccionamento: 3 puntos. Curso de iniciación: 2 puntos. c) Por cada curso recibido ou impartido relacionado coa actividade que se vai desenvolver, impartidos polas administracións públicas ou homologados, ata un máximo de 20 puntos: Máis de 100 horas: 0,50 puntos. De 71 a 100 horas: 0,35 puntos. De 41 a 70 horas: 0,25 puntos. De 15 a 40 horas: 0,15 puntos. Menos de 15 horas: 0,10 puntos. d) Servizos prestados: • Por cada ano ou fracción superior a seis meses de servizos prestados noutras administracións públicas en postos de natureza análoga: 0,25 puntos, ata un máximo de 10. • Por cada ano ou fracción superior a seis meses de servizos prestados na Deputación da Coruña na mesma área e na categoría inmediatamente inferior: 1 punto, ata un máximo de 15. • Por cada ano ou fracción superior a seis meses de serviaos prestados na Deputación da Coruña, na mesma área e resto de categorías: 0,75 puntos, ata un máximo de 15. e) Presentación e defensa dunha memoria que conterá as funcións do posto a ocupar (grupos I, II e III). Valorarase ata un máximo de 30 puntos, sendo necesario un mínimo de 15 puntos para poder obter o posto de traballo. f) Para os grupos IV e V levarase a cabo unha proba práctica, relacionada coas funcións do posto. Valorarase ata un máximo de 30 puntos, sendo necesario un mínimo de 15 puntos para poder obter o posto de traballo. Cuarta. A composición do tribunal cualificador do concurso será a establecida no artigo 19 do convenio colectivo. Quinta. Os nomeamentos serán efectuados pola Presidencia da Corporación, a proposta do tribunal. ANEXO A Coruña, 6 de abril de 2011. O presidente Salvador Fernández Moreda O secretario José Luis Almau Supervía